Imtella' Novembru 26, 2021 - Aġġornata 26 Ta' Novembru, 2021 4:05pm L-awtoritajiet Belġjani rrappurtaw l-ewwel każ fl-Ewropa tal-varjant il-ġdid tal-Covid li qed jissejjaħ B.1.1.529. Il-mara żviluppat is-sintomi 11-il jum wara li vvjaġġat l-Eġittu u t-Turkija anke jekk ma marritx fl-Afrika t'Isfel u fil-pajjiżi l-oħra fejn Malta waqqfet it-titjiriet minnhom. Skont l-awtoritajiet Belġjana l-mara għadha ma ħaditx il-vaċċin u mhux magħruf li ħadet il-virus qabel. Sadanittant, il-kumpanija Pfizer qalet li hija se tkun kapaċi li toħloq vaċċin għal dan il-varjant fi żmien tliet xhur. Il-varjant il-ġdid qed iħasseb lix-xjenzati mediċi għax jinbidel malajr u għalhekk jaf il-vaċċini eżistenti ma jkunux effiċjenti kontrih. Il-President tal-Kummissjoni Ewropea Ursula von der Leyen qalet li huma kienu qed jieħdu dan il-varjant b'serjetà kbira u ħeġġet lin-nies jieħdu t-tilqima u l-booster. Ara wkoll: Mis-Sibt jitwaqqaf l-ivvjaġġar lejn pajjiżi fejn instab il-varjant il-ġdid tal-Covid Xjenzati mħassba li varjant ġdid tal-Covid jista' jnaqqas l-effiċjenza tat-tilqima